भूल गए थे अपने ही घर का रास्ता, सलमान और अरबाज को करना पड़ा था ड्रॉप
Bollywood actor-producer Arbaaz Khan Chat Show Latest Episode एक्टर अरबाज खान इन दिनों अपने चैट शो 'द इनविन्सिबल्स विद अरबाज खान' की वजह से बेहद सुर्खियों में हैं। शो के लेटेस्ट एपिसोड में डायरेक्टर महेश भट्ट उनके मेहमान रहे।
एक्टर अरबाज खान इन दिनों अपने चैट शो 'द इनविन्सिबल्स विद अरबाज खान' की वजह से बेहद सुर्खियों में हैं। शो के लेटेस्ट एपिसोड में डायरेक्टर महेश भट्ट उनके मेहमान रहे। बातचीत के दौरान अरबाज ने बताया कि एक वक्त था जब महेश भट्ट को शराब की लत लग गई थी। वो एक बार उनके घर आए थे और उन्होंने इस दौरान बहुत ज्यादा शराब पी ली थी।
​​अरबाज ने बताया कि उन्होंने और सलमान ने महेश को अपने घर पर ही रोकना चाहा, लेकिन वो जिद्द पर अड़ गए कि उन्हें घर जाना है। ऐसे में दोनों भाइयों के लिए उन्हें समझा पाना बहुत मुश्किल हो गया। आखिर में सलमान और अरबाज ने फैसला लिया वो उन्हें कैब में घर छोड़कर आएंगे। दोनों महेश के साथ कैब से निकल गए। लेकिन, उस वक्त महेश अपने घर का रास्ता ही भूल गए।
आपके लिए बुरा लग रहा था, लेकिन हम हंस भी रहे थे- अरबाज 
किस्सा बताते हुए अरबाज ने कहा- महेश भट्ट को लेकर एक तरफ उन्हें काफी बुरा लग रहा था, लेकिन वो और सलमान डायरेक्टर की ये हालत देखकर हंस भी रहे थे।
मुझे लगा शाहीन मुझसे दूर हटना चाह रही है- महेश 
अरबाज की बात सुनकर महेश भट्ट ने बताया कि आखिर कैसे बेटी शाहीन भट्ट के लिए उन्होंने शराब छोड़ दी थी। महेश ने कहा- ‘जब शाहीन पैदा हुई, तब मेरे जीवन में बदलाव आया। मैंने हॉस्पिटल में शाहीन को अपनी गोद में उठाया, जैसे ही मैंने उसे किस करने की कोशिश कि तो ऐसा महसूस हुआ जैसे वो मुझसे दूर हटने की कोशिश कर रही है। मुझे लगा कि उसे शराब की बदबू बर्दाश्त नहीं हो रही है। बस तब से मैंने शराब पीना छोड़ दिया।
महेश को बालकनी में बंद कर देती थीं पहली पत्नी किरण 
सालों पहले मीडिया को दिए इंटरव्यू में एक्ट्रेस पूजा भट्ट ने बताया था कि उनके पिता महेश बहुत शराब पिया करते थे। इस लत से परेशान होकर मां रीना भट्ट उन्हें बालकनी में बंद कर देती थीं।